Kerpvabaliai
Kerpvabaliai (Leioididae) – vabalų (Coleoptera) šeima, kuriai priklauso smulkūs vabalai. Kūnas rutuliškas, labai išgaubtas, 1-7 mm ilgio. Antenos 11-narės, su 3-5- nare buožele. Ištikus pavojui vabalas susiriečia į kamuolį. Gyvena grybuose, medžių kempinėse, po medžių žieve, medienoje, miško paklotėje, po nukritusiais pūvančiais lapais. Pasaulyje yra apie 500 rūšių. Lietuvoje žinomos 32 rūšys.